આજે રસોઈ કરવી એ જાણે કોઈ અજુગતું કામ હોય એમ નવી પેઢી માને છે અને જૂની પેઢીને એવું લાગે છે કે એમની જિંદગી રસોઈમાં જ પૂરી થઈ ગઈ…એક સમયે સારી રસોઈ આવડવી એ  સ્ત્રીઓ માટે સફ્ળતાની એક ગુરુ ચાવી ગણાતી…પરંતુ સ્ત્રીઓએ શિક્ષણની સાથે જે નવા-નવા ક્ષેત્રમાં કરિયર માટે ડગ માંડયા એનાથી રસોઈ કલાનું મહત્ત્વ વિસરાયું, પરંતુ છેલ્લાં થોડા સમયમાં ફૂડ ઈન્ડસ્ટ્રી એટલી ફુલીફલી છે કે કૂકિંગ અને એની સાથે જોડાયેલા અનેક ક્ષેત્રોમાં સ્ત્રીઓ માટે અપાર તક ઊભી થઈ છે.